CELEX: 32007D0079
Language: mt
Date: 2007-01-31 00:00:00
Title: Deċiżjoni tal-Kummissjoni tal- 31 ta' Jannar 2007 li temenda d-Deċiżjoni 2006/415/KE dwar ċerti miżuri ta' ħarsien marbuta ma' l-influwenza tat-tjur li għandha patoġeniċità għolja, tas-sottotip H5N1, fit-tjur fl-Ungerija (notifikat bid-dokument numru C(2007) 325) Test b'rilevanza għaż-ŻEE

24.8.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               90
            
         DEĊIŻJONI TAL-KUMMISSJONI
   tal-31 ta' Jannar 2007
   li temenda d-Deċiżjoni 2006/415/KE dwar ċerti miżuri ta' ħarsien marbuta ma' l-influwenza tat-tjur li għandha patoġeniċità għolja, tas-sottotip H5N1, fit-tjur fl-Ungerija
   (notifikat bid-dokument numru C(2007) 325)
   (Test b'rilevanza għaż-ŻEE)
   (2007/79/KE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat id-Direttiva tal-Kunsill 89/662/KEE tal-11 ta' Diċembru 1989 dwar spezzjonijiet veterinarji fil-kummerċ intra-Komunitarju bil-ħsieb tat-tlestija tas-suq intern (1), u b'mod partikolari l-Artikolu 9(4) tagħha,
   Wara li kkunsidrat id-Direttiva tal-Kunsill 90/425/KEE tas-26 ta' Ġunju 1990 dwar l-iċċekkjar, veterinarju u żootekniku applikabbli għall-kummerċ intra-Kommunitarju ta' ċertu annimali ħajjin u prodotti bil-ħsieb tat-tlestija tas-suq intern (2), u b'mod partikulari l-Artikolu 10(4) tagħha,
   Wara li kkunsidrat id-Direttiva tal-Kunsill 2005/94/KE ta' l-20 ta' Diċembru 2005 dwar miżuri Komunitarji għall-kontroll ta' l-influwenza tat-tjur u li tħassar id-Direttiva 92/40/KEE (3), u b'mod partikolari l-Artikolu 66(2) tagħha,
   Billi:
   
               (1)
            
            
               Id-Direttiva 2005/94/KE tistipula miżuri għall-kontroll ta' l-influwenza tat-tjur u tħassar id-Direttiva tal-Kunsill 92/40/KEE tad-19 ta' Mejju 1992 li tintroduċi miżuri Komunitarji għall-kontroll ta' l-influwenza tat-tjur (4), mill-1 ta' Lulju 2007.
            
         
               (2)
            
            
               Peress li d-data finali għat-traspożizzjoni tad-Direttiva 2005/94/KE fil-liġi nazzjonali hi l-1 ta' Lulju 2007, id-Deċiżjoni tal-Kummissjoni 2006/415/KE ta' l-14 ta' Ġunju 2006 rigward ċerti miżuri ta' ħarsien marbuta ma' l-influwenza tat-tjur li għandha patoġeniċità għolja, tas-sottotip H5N1, fit-tjur fil-Komunità u li tħassar id-Deċiżjoni 2006/135/KE (5) u d-Deċiżjoni tal-Kummissjoni 2006/416/KE ta' l-14 ta' Ġunju 2006 rigward ċerti miżuri proviżorji marbuta ma' l-influwenza tat-tjur li għandha patoġeniċità għolja fit-tjur u għasafar maqbuda oħrajn fil-Komunità (6), ġew adottati sakemm saret it-traspożizzoni ta' dik id-Direttiva. Dawn id-Deċiżjonijiet għandhom japplikaw sat-30 ta' Ġunju 2007.
            
         
               (3)
            
            
               Id-Deċiżjoni 2006/415/KE tistipula ċerti miżuri ta' ħarsien li għandhom jiġu applikati fl-okkażjoni ta' tifqigħa ta' influwenza tat-tjur b'patoġeniċità għolja fit-tjur fit-territorju ta' Stat Membru kaġuni ta' vajrus A ta' patoġeniċità għolja tas-sottotip H5, sabiex tipprevjeni t-tixrid ta' l-influwenza tat-tjur fil-partijiet mhux infettati tal-Komunità bil-moviment ta' l-għasafar kif ukoll il-prodotti tagħhom.
            
         
               (4)
            
            
               L-Ungerija avżat lill-Kummissjoni b'tifqigħa ta' H5N1 fit-tjur fit-territorju tagħha u ħadet il-miżuri xierqa kif stipulat fid-Deċiżjoni 2006/415/KE, kif ukoll it-twaqqif ta' Żoni A u B kif stipulat fl-Artikolu 4 ta' dik id-Deċiżjoni.
            
         
               (5)
            
            
               Il-Kummissjoni eżaminat dawk il-miżuri f'kollaborazzjoni ma' l-Ungerija, u hi ssodisfatta li l-fruntieri taż-Żoni A u B stabbiliti mill-awtorità kompetenti f'dak l-Istat Membru jinsabu 'l bogħod biżżejjed mil-lok proprju tat-tifqigħa. Għalhekk, iż-żoni A u B fl-Ungerija jistgħu jiġu kkonfermati u t-tul ta' żmien tar-reġjonalizzazzjoni ffissat.
            
         
               (6)
            
            
               Għalhekk, jinħtieġ li d-Deċiżjoni 2006/415/KE tiġi emendata kif xieraq.
            
         
               (7)
            
            
               Il-miżuri stipulati f'din id-Deċiżjoni huma skond l-opinjoni tal-Kumitat Permanenti dwar il-Katina ta' l-Ikel u s-Saħħa ta' l-Annimali,
            
         ADOTTAT DIN ID-DEĊIŻJONI:
   Artikolu 1
   L-Anness ta' din id-Deċiżjoni 2006/415/KE qed jiġi ssostitwit bit-test fl-Anness ta' din id-Deċiżjoni.
   Artikolu 2
   Din id-Deċiżjoni hija indirizzata lill-Istati Membri.
   
      Magħmul fi Brussell, 31 ta' Jannar 2007.
      
         
            Għall-Kummissjoni
         
         Markos KYPRIANOU
         
            Membru tal-Kummissjoni
         
      
   
   
      (1)  ĠU L 395, 30.12.1989, p. 13. Id-Direttiva kif emendata l-aħħar mid-Deċiżjoni 2004/41/KE (ĠU L 157, 30.4.2004, p. 33); verżjoni kkoreġuta (ĠU L 195, 2.6.2004, p. 12).
   
      (2)  ĠU L 224, 18.8.1990, p. 29. Id-Direttiva kif emendata l-aħħar mid-Direttiva 2002/33/KE tal-Parlament Ewropew u tal-Kunsill (ĠU L 315, ta' l-19.11.2002, p. 14).
   
      (3)  ĠU L 10, 14.1.2006, p. 16.
   
      (4)  ĠU L 167, 22.6.1992, p. 1. Id-Direttiva kif emendata l-aħħar bid-Direttiva 2006/104/KE (ĠU L 363, 20.12.2006, p. 352).
   
      (5)  ĠU L 164, 16.6.2006, p. 51. Id-Deċiżjoni kif emendata bid-Deċiżjoni 2006/506/KE (ĠU L 199, 21.7.2006, p. 36).
   
      (6)  ĠU L 164, 16.6.2006, p. 61.
   
      ANNESS
      
         
            “ANNESS
            IL-PARTI A
            Iż-żona A kif stabbilita skond l-Artikolu 4(2):
            
                        Il-Kodiċi tal-Pajjiż ISO
                     
                     
                        Stat Membru
                     
                     
                        Żona A
                     
                     
                        Data sakemm applikabbli
                        l-Artikolu 4(4)(b)(iii)
                     
                  
                        Kodiċi
                        (jekk disponibbli)
                     
                     
                        Isem
                     
                  
                        HU
                     
                     
                        L-UNGERIJA
                     
                     
                        00006
                     
                     
                        Fil-kontea ta' Csongrád il-muniċipalitajiet ta':
                     
                     
                        1.3.2007
                     
                  
                        Żona ta' protezzjoni
                     
                     
                        Szentes Lapistó külterület
                        Nagymágocs külterület (partly)
                     
                  
                        Żona ta' sorveljanza
                     
                     
                        Derekegyház
                        Fábiánsebestyén
                        Nagymágocs
                        Árpádhalom (partly)
                        Szentes periphery (partly
                        Szegvár periphery (partly)
                        Székkutas periphery (partly)
                        Derekegyház
                     
                  IL-PARTI B
            Iż-żona B kif stabbilita skond l-Artikolu 4(2):
            
                        Il-Kodiċi tal-Pajjiż ISO
                     
                     
                        Stat Membru
                     
                     
                        Żona B
                     
                     
                        Data sakemm applikabbli
                        l-Artikolu 4(4)(b)(iii)
                     
                  
                        Kodiċi
                        (jekk disponibbli)
                     
                     
                        Isem
                     
                  
                        HU
                     
                     
                        L-UNGERIJA
                     
                     
                        00006
                     
                     
                        Fil-kontea ta' Csongrád il-muniċipalitajiet ta':
                        Árpádhalom
                        Baks
                        Balástya
                        Csanytelek
                        Csongrád
                        Dóc
                        Eperjes
                        Felgyő
                        Hódmezővásárhely
                        Kistelek
                        Mártély
                        Mindszent
                        Nagytőke
                        Ópusztaszer
                        Pusztaszer
                        Szegvár
                        Székkutas
                        Szentes
                        Tömörkény”
                     
                     
                        1.3.2007